open-index/open-wikipedia-markdown huggingface dataset:
เฟียร์เลสเรเคิดส์

**เฟียร์เลสเรเคิดส์** () เป็นค่ายเพลง ดนตรีแนวอัลเทอร์เนทีฟร็อก ที่เริ่มมีการเซ็นสัญญากับศิลปินตั้งแต่ ค.ศ. 1994 เฟียร์เลสเรเคิดส์มีสำนักงานตั้งอยู่ในเวสต์มินสเตอร์ รัฐแคลิฟอร์เนีย และเป็นที่รู้จักในฐานะเป็นส่วนหนึ่งของพังก์เริ่มและและป็อปพังก์ ในการออกอัลบั้มชุด *Fearless Flush Sampler* และ *Punk* เช่นเดียวกับการออกวงอย่างเช่น บิกวิก และ ไดนาไมต์บอย ต่อมามีวงอย่าง ชูการ์คัลต์, เพลนไวต์ทีส์, เดอะอควาแบตส์ และวงโพสต์-ฮาร์ดคอร์ อย่าง แอตเดอะไดรฟ์-อิน อย่างไรก็ตามค่ายยังได้ทดลองออกวงที่หลากหลายแนวเพลงในปีหลัง ๆ ในยุคหลัง ๆ ยังมีวงโพสต์-ฮาร์ดคอร์และอัลเทอร์เนทีฟอย่าง แอ็กส์ไลก์อะสเตติกลัลลาบาย, ร็อกคิงส์คิด, เมย์เดย์พาเรด, อลีเซนา และเดอะเมน

## ผลงาน
### พังก์โกส์...
***พังก์โกส์...*** () เป็นซีรีส์ของอัลบั้มป็อปที่ออกเผยแพร่โดย เฟียร์เลสเรเคิดส์ โดยวงดนตรีแนว "พังก์ร็อก" ด้วยการทำผลงานคัฟเวอร์เพลงจากแนวเพลงอื่น ๆ ให้เป็นแนวพังก์ร็อก โดยในปี พ.ศ. 2557 พังก์โกส์ที่เป็นอัลบั้มรวมเพลงมีทั้งหมด 16 อัลบั้ม

## อ้างอิง

## แหล่งข้อมูลอื่น
* 
* 
* 
* 
* 
* Punknews.org Entry on Fearless Records

หมวดหมู่:ค่ายเพลงอเมริกัน
หมวดหมู่:ค่ายเพลงแนวร็อก
หมวดหมู่:บริษัทที่ก่อตั้งในปี พ.ศ. 2537
ถนนท้ายบ้าน

**ถนนท้ายบ้าน** () เป็นถนนสายสั้น ๆ ในเขตอำเภอเมืองสมุทรปราการ จังหวัดสมุทรปราการ อยู่ในเขตตำบลปากน้ำและตำบลท้ายบ้าน โดยมีแนวสายทางเริ่มต้นจากวงเวียนหอนาฬิกา ซึ่งเป็นจุดบรรจบของถนนด่านเก่า ถนนประโคนชัย และถนนสายลวด ตัดลงมาทางทิศใต้ ผ่านสามแยกทางเข้าฟาร์มจระเข้และสวนสัตว์สมุทรปราการ และสามแยกทางเข้าองค์การสะพานปลา จังหวัดสมุทรปราการ สิ้นสุดถนนที่วงเวียนหาดอมรา บริเวณปากแม่น้ำเจ้าพระยา ระยะทางรวม 4.12 กิโลเมตร

ถนนท้ายบ้านเป็นถนนขนาด 4-6 ช่องจราจรไป-กลับ มีเกาะกลางถนนเฉพาะในเขตตำบลท้ายบ้านเท่านั้น ตลอดเส้นทางได้ผ่านสถานที่สำคัญดังนี้
* โรงเรียนเซนต์ราฟาแอล
* ท่าเรือยูนิไทย
* โรงเรียนคลองแสนสุข
* อู่ต่อเรือของบริษัทมาร์ซันจำกัด
* โรงเรียนหาดอมราอักษรลักษณ์วิทยา

ในอดีตถนนสายนี้เคยเป็น **ทางหลวงแผ่นดินหมายเลข 3114** ปัจจุบันตั้งแต่กม.ที่ 0 - กม.ที่ 1+710 ดูแลโดยเทศบาลนครสมุทรปราการ และตั้งแต่กม.ที่ 1+710 - กม.ที่ 4+120 (จุดสิ้นสุดถนน) กำหนดให้เป็น **ทางหลวงท้องถิ่น สป.ถ 11-002** ดูแลโดยเทศบาลตำบลบางปู

ท้ายบ้าน
เรนาตู รูซู

**เรนาตู รูซู** (; 27 มีนาคม พ.ศ. 2503 - 11 ตุลาคม พ.ศ. 2539) เป็นนักร้องและนักแต่งเพลงชาวบราซิล

## แหล่งข้อมูลอื่น
* เว็บไซต์อย่างเป็นทางการ

หมวดหมู่:นักร้องบราซิล
หมวดหมู่:นักแต่งเพลงชาวบราซิล
หมวดหมู่:บุคคลจากรีโอเดจาเนโร
อันดับปลาโรนัน

**อันดับปลาโรนัน** (อันดับ: Rajiformes, ) เป็นอันดับย่อยของอันดับ Batoidea ซึ่งจัดอยู่ในชั้นปลากระดูกอ่อน

ปลาที่อยู่ในอันดับนี้มีลักษณะโดยรวมที่แตกต่างไปจากปลาในอันดับ Batoidea อันดับอื่น คือ มีครีบอกที่ใหญ่กว่า แผ่ขยายมากกว่า และอยู่ใกล้กับส่วนหัวซึ่งแบนราบอย่างเห็นได้ชัด มีตาอยู่บนด้านบนของหัว และซี่เหงือกอยู่ด้านล่างเหมือนปลากระเบนทั่วไป มีฟันใช้สำหรับบดอาหาร จำพวก ครัสเตเชียนและหอยชนิดต่าง ๆ  ส่วนใหญ่เมื่อให้กำเนิดลูก ตัวอ่อนจะพัฒนาในแคปซูลที่มีรูปร่างเหมือนเขาสัตว์ ที่ถูกเรียก "กระเป๋านางเงือก" (Mermaid's purse) 

ซึ่งปลาที่อยู่ในอันดับนี้ที่เป็นรู้จักเป็นอย่างดี คือ ปลาโรนัน และ ปลาโรนิน รวมถึงปลากระบาง  ซึ่งอันดับนี้เคยรวมเป็นอันดับเดียวกับ อันดับปลากระเบน คือ ปลากระเบนทั่วไป และ Pristiformes หรือปลาฉนากมาก่อนด้วย โดยคำว่า Rajiformes นั้น มาจากภาษาลาตินคำว่า "raja" ที่หมายถึง ปลากระเบน กับคำว่า "forma" ที่หมายถึง แหลมคม

## อ้างอิง

หมวดหมู่:ปลาแบ่งตามตระกูล
หมวดหมู่:ปลากระเบน
หมวดหมู่:อันดับปลาโรนัน
กาซูซา

**กาซูซา** (; 4 เมษายน พ.ศ. 2501 – 7 กรกฎาคม พ.ศ. 2533) เป็นนักร้อง นักแต่งเพลง และกวีชาวบราซิล เกิดในเมืองรีโอเดจาเนโร เขาเป็นหนึ่งในบุคคลที่ดีที่สุดของวงการเพลงร็อกและบทกวีบราซิล

หมวดหมู่:นักร้องบราซิล
หมวดหมู่:บุคคลที่เสียชีวิตด้วยโรคเอดส์
หมวดหมู่:บุคคลจากรีโอเดจาเนโร
ถนนสายลวด

**ถนนสายลวด** () เป็นถนนสายสั้น ๆ ในเขตอำเภอเมืองสมุทรปราการ จังหวัดสมุทรปราการ มีแนวสายทางเริ่มต้นแยกจากถนนสุขุมวิท กิโลเมตรที่ 28+860 (สามแยกโค้งโพธิ์) เข้าเขตเทศบาลนครสมุทรปราการ โดยสิ้นสุดที่วงเวียนหอนาฬิกา ปากน้ำ (วงเวียนท้ายบ้าน) ซึ่งเป็นจุดบรรจบของถนนด่านเก่า ถนนประโคนชัย และถนนท้ายบ้าน ระยะทางรวมทั้งสิ้น 1.85 กิโลเมตร  มีลักษณะเป็นถนนขนาด 6 ช่องจราจรพร้อมทั้งเกาะกลางถนนตลอดสาย สาเหตุที่ได้ชื่อว่า "ถนนสายลวด" เนื่องจากในอดีตกองทัพเรือได้ปักเสาโทรเลขเส้นทางแรกระหว่างกรุงเทพมหานครกับสมุทรปราการ

ถนนสายลวดเคยอยู่ในความรับผิดชอบของกรมทางหลวง โดยกำหนดเป็น **ทางหลวงแผ่นดินหมายเลข 3115** ปัจจุบันได้โอนถนนทั้งสายให้กับเทศบาลนครสมุทรปราการดูแลรับผิดชอบแทน

สายลวด
หมวดหมู่:ถนนเขตเมืองในประเทศไทย
ปลากระเบนปากแหลม

**ปลากระเบนปากแหลม** หรือ **ปลากระเบนตุ๊กตา** (; ) เป็นปลากระเบนชนิดหนึ่ง ในวงศ์ปลากระเบนธง (Dasyatidae) 

มีรูปร่างคล้ายว่าว ลำตัวแบนลงมาก ส่วนหน้าตาจะยื่นยาวแหลม ขอบจมูกมีขนาดใหญ่เท่ากับความยาว ช่องเปิดเหงือกมี 5 คู่อยู่ด้านท้อง ส่วนหางแยกออกจากส่วนลำตัวอย่างเห็นได้ชัด หางมีลักษณะแบน มีหนามแหลม 2 อัน ขอบหนาหยักเป็นจักร ความยาวของหางใกล้เคียงกับความยาวลำตัว ซึ่งนับว่าไม่ยาวมากเมื่อเทียบกับปลากระเบนชนิดอื่นในสกุล *[[Himantura]]* ด้วยกัน  ด้านบนของลำตัวสีน้ำตาลอ่อน มีจุดสีน้ำตาลม่วงกระจายอยู่ทั่วไป ใต้ท้องมีสีขาว 

พบอาศัยอยู่ตามชายฝั่งทะเลอยู่ตามหน้าดินในชายฝั่งทะเลตั้งแต่ทะเลแดง, ชายฝั่งของแอฟริกาตะวันออก, มอริเชียส, อินโด-แปซิฟิก, ไปจนถึงอินโดนีเซีย

ในบางครั้งเข้ามาหากินในแหล่งน้ำกร่อยหรือปากแม่น้ำได้ จัดเป็นปลากระเบนขนาดเล็กชนิดหนึ่ง โดยมีความกว้างเฉลี่ยของลำตัวประมาณ 25 เซนติเมตรเท่านั้น  ในประเทศไทยใช้เนื้อเพื่อการบริโภค

## อ้างอิง

## แหล่งข้อมูลอื่น
*ข้อมูลจาก Fishbase.org

หมวดหมู่:สกุลไฮแมนทูรา
หมวดหมู่:ปลาน้ำเค็ม
หมวดหมู่:ปลาน้ำกร่อย
ธาราหิมาลัย

**ธาราหิมาลัย**
เป็นหนึ่งในสี่ละครฉลองครบรอบ 40 ปี ไทยทีวีสีช่อง 3 ชุด 4 หัวใจแห่งขุนเขา จากนวนิยายชุดบ้านไร่ปลายฝัน
ธาราหิมาลัย เป็นละครแนวโรแมนติก ดรามา ของบริษัท เมคเกอร์ วาย กรุ๊ป จำกัด บทประพันธ์โดย ณารา บทโทรทัศน์โดย ณัฐิยา ศิรกรวิไล กำกับการแสดงโดย กฤษณ์ ศุกระมงคล ควบคุมการผลิตโดย ยศสินี ณ นคร นำแสดงโดย อธิชาติ ชุมนานนท์ แสดงเป็น เจ้าชายภูวเนศ คิมเบอร์ลี่ แอน โวลเทมัส แสดงเป็น ทิพย์ธารา (น้ำ) ออกอากาศครั้งแรกวันที่ 16 ตุลาคม - 5 พฤศจิกายน พ.ศ. 2553 ทุกวันศุกร์ เวลา 20.30 - 22.30 น. และวันเสาร์ - วันอาทิตย์ เวลา 20.15 - 22.30 น. โดยนำมาออกอากาศซ้ำวันที่ 5 เมษายน - 8 พฤษภาคม พ.ศ. 2555 ทุกวันจันทร์-ศุกร์ เวลา 14.40 - 15.40 น.

จากผลการสำรวจของเอแบคโพล ในหัวข้อ "ที่สุดแห่งปี 2553 ด้านบันเทิง" ละครเรื่อง *ธาราหิมาลัย* ติดอันดับ 1 ของละครไทย ที่เป็นที่ชื่นชอบมากที่สุดในปี 2553  ด้วยคะแนนร้อยละ 16.0

## นักแสดง

## เพลงประกอบละคร

* เพลง ให้รักเดินทางมาเจอกัน โดย ดา เอ็นโดรฟิน
* เพลง ความรักเปลียนแปลงฉัน โดย หนึ่ง ณรงค์วิทย์ เตชะธนะวัฒน์

## เรตติง
### ออกอากาศครั้งแรก
วันที่ 16 ตุลาคม - 5 พฤศจิกายน พ.ศ. 2553 ทุกวันวันศุกร์ เวลา 20.30 - 22.30 น. และวันเสาร์ - วันอาทิตย์ เวลา 20.15 - 22.30 น.

## รางวัล
* ท็อปอวอร์ด 2010
** เข้าชิง 1 ใน 5 รางวัลดาวรุ่งหญิงยอดเยี่ยม (คิมเบอร์ลี่ แอน โวลเทมัส)
* รางวัลละครชุดยอดเยี่ยม - สี่หัวใจแห่งขุนเขา จาก บริษัท บางกอกเอ็นเตอร์เทนเม้นท์ จำกัด ช่อง 3 
* รางวัลเพลงละครยอดเยี่ยม - เพลงให้รักเดินทางมาเจอกัน จากละครเรื่องสี่หัวใจแห่งขุนเขา ช่อง 3 

## อ้างอิง

หมวดหมู่:ละครโทรทัศน์ช่อง 3
หมวดหมู่:บ้านไร่ปลายฝัน
หมวดหมู่:ละครโทรทัศน์ไทยในปี พ.ศ. 2553
หมวดหมู่:ละครโทรทัศน์โดยเมคเกอร์วาย
หมวดหมู่:ละครโทรทัศน์แนวรักชีวิตไทย
หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ที่กำกับโดย กฤษณ์ ศุกระมงคล
ดวงใจอัคนี

***ดวงใจอัคนี*** เป็นหนึ่งในละครฉลองครบรอบ 40 ปี สถานีวิทยุโทรทัศน์ไทยทีวีสีช่อง 3 ชุด *[[4 หัวใจแห่งขุนเขา]]* จากนวนิยายชุด *[[บ้านไร่ปลายฝัน]]* บทประพันธ์โดย ซ่อนกลิ่น  บทโทรทัศน์โดย ปารดา&nbsp;กันตพัฒนกุล กำกับการแสดงโดย ยุทธนา ลอพันธุ์ไพบูลย์ ควบคุมการดำเนินงาน ธิติมา&nbsp;สังขพิทักษ์ นำแสดงโดย ณเดชน์ คูกิมิยะ และ อุรัสยา เสปอร์บันด์ ออกอากาศทุกวันศุกร์–อาทิตย์ เวลา 20.30 เริ่มตอนแรกวันที่ 5 พฤศจิกายน พ.ศ. 2553

## เรื่องย่อ
เนื่องจากความขัดแย้งระหว่าง 2 ครอบครัวตั้งแต่รุ่นพ่อ ทำให้อัคนีและอัจจิมาเป็นศัตรูมาตั้งแต่เด็ก เมื่อโตขึ้น พวกเขาก็ได้ดูแลฟาร์มโคนมของตัวเองซึ่งมีรั้วสีขาวเป็นแนวกั้น การทะเลาะมักจะเกิดขึ้น อย่างไรก็ตามภายใต้ความรุนแรง พวกเขาแอบห่วงใยซึ่งกันและกัน

ต่อมาเมื่อเกิดเหตุการณ์ต่าง ๆ มากมาย ทำให้พวกเขาเปิดใจให้กัน แต่กลับต้องเผชิญอุปสรรคใหญ่ พิศาล พ่อของอัจจิมายังคงดื้อรั้นและไม่ยอมรับว่าที่ลูกเขยคนนี้ อัคนีจะผ่านอุปสรรคนี้ไปได้หรือเปล่า?

## นักแสดง

## เพลงประกอบละคร
* "ให้รักเดินทางมาเจอกัน" ขับร้องโดย แคลอรี่ส์ บลาห์ บลาห์ และ มานิดา เรืองศรี (เพลงเปิด)
* "เธอคือดวงใจของฉัน" ขับร้องโดย ปองศักดิ์ รัตนพงษ์ (เพลงปิด)
* "ไม่รักไม่เป็นไร" ขับร้องโดย รณเดช วงศาโรจน์

## การตอบรับ
### เรตติง
ในตารางด้านล่าง **ตัวเลขสีฟ้า** แสดงถึงเรตติงที่ได้รับต่ำที่สุด และ **ตัวเลขสีแดง** แสดงถึงเรตติงที่ได้รับสูงที่สุด

### รางวัล

## อ้างอิง

หมวดหมู่:ละครโทรทัศน์ช่อง 3
หมวดหมู่:บ้านไร่ปลายฝัน
หมวดหมู่:ละครโทรทัศน์ไทยในปี พ.ศ. 2553
หมวดหมู่:ละครโทรทัศน์แนวรักชีวิตไทย
หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ที่กำกับโดย ยุทธนา ลอพันธุ์ไพบูลย์
หมวดหมู่:ละครโทรทัศน์ไทยในคริสต์ทศวรรษ 2010
วายุภัคมนตรา

**วายุภัคมนตรา** เป็นละครไทยปี พ.ศ. 2553 และเป็นละครเรื่องสุดท้ายในละครชุด 4 หัวใจแห่งขุนเขา ที่ออกอากาศทางช่อง 3 นำแสดงโดยปกรณ์ ฉัตรบริรักษ์ และราศรี บาเลนซิเอก้า

## เรื่องย่อ
ทิชากร หรือ "กะทิ" (ราศรี บาเล็นซิเอก้า) นักเขียนนวนิยายรัก เจ้าของนามปากกา "ฮัมมิ่งเบิร์ด" เธอเป็นลูกสาวของหมอไสยขาว เธอตัดสินใจไปค้นคว้าหาวัตถุดิบสำหรับนวนิยายเรื่องใหม่ของเธอในไร่องุ่น ในระหว่างการค้นคว้าของเธอ เธอได้พบกับ วายุภัค หรือ "ลม" (ปกรณ์ ฉัตรบริรักษ์) หนุ่มเจ้าสำราญเจ้าของไร่องุ่นสายลม ทิชากรมีสัมผัสที่ 6 เธอเห็นวิญญาณร้ายคือ นางโหงพราย (จุฬา ศรีคำมา) ติดตามวายุภัคไปทุกที่แต่วายุภัคไม่เชื่อเธอ เขาคิดว่าทิชากรเป็นคนเสแสร้งและไร้สาระ แต่เขาไม่รู้ว่าทิชากรเข้ามาอยู่ในใจของเขาตั้งแต่เมื่อไหร่ และเขาไม่สามารถปล่อยเธอไปได้

## นักแสดง
### นักแสดงหลัก
* ปกรณ์ ฉัตรบริรักษ์ รับบท วายุภัค อดิศวร (ลม)
* ราศรี บาเล็นซิเอก้า รับบท ทิชากร (กะทิ)
* ณเดชน์ คูกิมิยะ รับบท อัคนี อดิศวร (ไฟ)
* อุรัสยา เสปอร์บันด์ รับบท อัจจิมา อดิศวร (จี๊ด)
* ปริญ สุภารัตน์ รับบท ปฐพี อดิศวร (ดิน)
* ชาลิดา วิจิตรวงศ์ทอง รับบท เฌอเอม อดิศวร (ชะเอม)

### นักแสดงสมทบ
* คิมเบอร์ลี่ แอน โวลเทมัส รับบท เจ้าหญิงทิพย์ธารา (น้ำ)
* อธิชาติ ชุมนานนท์ รับบท เจ้าชายภูวเนศ วาสุเทพ 
* สันติสุข พรหมศิริ รับบท มนตรี อดิศวร
* จินตหรา สุขพัฒน์ รับบท สุพรรษา อดิศวร
* อุดม ทรงแสง รับบท ท่านเจ้าที่
* ด.ญ. สุพิชชา มงคลจิตตานนท์ รับบท รัก
* ด.ช. ทัศน์พล วิวิธวรรธน์ รับบท ยม
* อเล็กซานดร้า สติเบิร์ท รับบท ซองแตล
* จุฬา ศรีคำมา รับบท นางโหงพราย
* สุเชาว์ พงษ์วิไล รับบท ไกรฤทธิ์
* ปวีณา ชารีฟสกุล รับบท ทิพย์
* สอาด เปี่ยมพงษ์สานต์ รับบท หมอไสยดำ
* ตรีพล พรมสุวรรณ รับบท ภาณุ
* บรมวุฒิ หิรัณยัษฐิติ รับบท ซาร่า
* สมชาย ศักดิกุล รับบท กำนันทอง
* สุมนต์รัตน์ วัฒนาเศลารัตน์ รับบท พัชนี

## อ้างอิง

หมวดหมู่:ละครโทรทัศน์ช่อง 3
หมวดหมู่:ละครโทรทัศน์ไทยในปี พ.ศ. 2553
หมวดหมู่:บ้านไร่ปลายฝัน
หมวดหมู่:ละครโทรทัศน์โดยแอคอาร์ต เจเนเรชั่น
หมวดหมู่:ละครโทรทัศน์แนวรักชีวิตไทย
หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ที่กำกับโดย พงษ์พัฒน์ วชิรบรรจง
ทางหลวงแผ่นดินหมายเลข 2256

**ทางหลวงแผ่นดินหมายเลข 2256 (ถนนโค้ง - กุดม่วง) ** เป็นทางหลวงที่สำคัญสายหนึ่งที่ใช้เดินทางเชื่อมระหว่างภาคกลาง กับภาคตะวันออกเฉียงเหนือ ในจังหวัดลพบุรีและจังหวัดนครราชสีมา มีระยะทางตลอดสายทางทั้งสิ้น 77.033 กิโลเมตร
## รายละเอียดของเส้นทาง
แนวถนนสายนี้ทางเริ่มจากถนนสุรนารายณ์ (ทางหลวงแผ่นดินหมายเลข 205) ที่หลักกิโลเมตรที่ 56 ใน ตำบลชัยบาดาล อำเภอชัยบาดาล จังหวัดลพบุรี ข้ามแม่น้ำป่าสัก ผ่านอำเภอท่าหลวง เข้าสู่อำเภอชัยบาดาลอีกครั้ง อำเภอลำสนธิ จังหวัดลพบุรี เข้าสู่อำเภอด่านขุนทด จังหวัดนครราชสีมา ไปสิ้นสุดที่ ถนนสีคิ้ว-ชัยภูมิ (ทางหลวงแผ่นดินหมายเลข 201) ที่หลักกิโลเมตรที่ 34 ในอำเภอด่านขุนทด จังหวัดนครราชสีมา
## เขตควบคุม
ทางหลวงแผ่นดินหมายเลข 2256 แบ่งเขตควบคุมออกเป็น 3 ตอน ได้แก่ 

## รายชื่อทางแยก

 

## สถานที่สำคัญบริเวณเส้นทาง
* ตลาดปลาชัยบาดาล
* เขื่อนป่าสักชลสิทธิ์ ครอบคลุมพื้นที่อำเภอวังม่วง จังหวัดสระบุรี อำเภอพัฒนานิคม อำเภอท่าหลวง และอำเภอชัยบาดาล จังหวัดลพบุรี
* เทศบาลตำบลบ้านท่าหลวง อำเภอท่าหลวง จังหวัดลพบุรี
* ที่ว่าการอำเภอท่าหลวง
* โรงพยาบาลท่าหลวง
* ตลาดเขาน้อย อำเภอลำสนธิ จังหวัดลพบุรี
* ตลาดห้วยบง อำเภอด่านขุนทด จังหวัดนครราชสีมา
* สวนป่าด่านขุนทด อำเภอด่านขุนทด จังหวัดนครราชสีมา
* อ่างเก็บน้ำห้วยปราสาทใหญ่ อำเภอด่านขุนทด จังหวัดนครราชสีมา
## อ้างอิง

2256
4-2256
หมวดหมู่:ถนนในจังหวัดลพบุรี
หมวดหมู่:ถนนในจังหวัดนครราชสีมา
สภาพด่าง

thumb|right|200px|สภาพด่างผิวน้ำทะเล
**สภาพด่าง** หรือ **อัลคาไลนิตี้** หรือ **ค่าอัลคาไลน์** (; **A<sub>T</sub>**) เป็นการวัดความสามารถของสารละลายในการเปลี่ยนสภาพกรดให้เข้าสู่จุดสะเทินของคาร์บอเนตหรือไบคาร์บอเนต สภาพด่างเท่ากับผลรวมของปริมาณสัมพันธ์ของเบสในสารละลายนั้น ในสิ่งแวดล้อมธรรมชาติ สภาพด่างคาร์บอเนตมีผลกระทบต่อสภาพด่างรวมมากที่สุดเนื่องจากการพบได้ทั่วไปและการสลายตัวของหินคาร์บอเนตและการมีอยู่ของคาร์บอนไดออกไซด์ในชั้นบรรยากาศ สารประกอบทางธรรมชาติอื่นที่สามารถมีผลต่อสภาพด่างได้ คือ บอเรต ไฮดรอกไซด์ ฟอสเฟต ซิลิเกต ไนเตรด แอมโมเนียละลาย คู่ของเบสที่จับกับกรดอินทรีย์บางชนิดและซัลเฟต ค่าสภาพด่างมักระบุในหน่วย mEq/L (มิลลิอิควิวาเลนท์ต่อลิตร) ในทางพาณิชย์ อย่างเช่นในอุตสาหกรรมสระน้ำ สภาพด่างอาจระบุในหน่วยส่วนต่อล้านส่วน (ppm) ได้ด้วย 

## การวัดสภาพด่างตามทฤษฎี
ในการวัดสภาพด่างของน้ำบาดาลหรือน้ำทะเล สามารถหาได้จากสูตร

AT = [HCO3−]T + 2[CO3−2]T + [B(OH)4−]T + [OH−]T + 2[PO4−3]T + [HPO4−2]T + [SiO(OH)3−]T − [H+]sws − [HSO4−]
: ตัวห้อย T หมายถึง ความหนาแน่นของเคมิกอลสปีซีที่พบในสารละลาย

สภาพด่างสามารถวิเคราะห์ได้จากการไตเตรดตัวอย่างสารละลายกับกรดเข้มข้นจนกระทั่งไอออนข้างต้นมีคุณสมบัติเป็นบัฟเฟอร์ทั้งหมดเหนือค่า pH ของไบคาร์บอเนตหรือคาร์บอเนตที่ใช้ไป เมื่อถึงจุดนี้ เบสทั้งหมดที่สนใจศึกษาจะได้รับโปรตอนเข้ามาจนถึงสปีซีระดับศูนย์ ซึ่งจะไม่ก่อให้เกิดสภาพด่างอีกต่อไป ยกตัวอย่างเช่น ปฏิกิริยาด้านล่างนี้เกิดขึ้นระหว่างการเติมกรดเข้าไปในสารละลายน้ำทะเล: 
: HCO3− + H+ → CO2 + H2O
: CO3−2 + 2H+ → CO2 + H2O
: B(OH)4− + H+ → B(OH)3 + H2O
: OH− + H+ → H2O
: PO4−3 + 2H+ → H2PO4−
: HPO4−2 + H+ → H2PO4−
: [SiO(OH)3−] + H+ → [Si(OH)40]

จะสังเกตจากปฏิกิริยาการรับโปรตอนข้างต้นได้ว่าเบสส่วนใหญ่จะได้รับโปรตอน (H+) หนึ่งตัวเพื่อให้ตัวเองกลายมาเป็นสปีซีที่เป็นกลาง และเพิ่มสภาพด่างหนึ่งต่อสมมูล อย่างไรก็ตาม  CO3−2 จะได้รับโปรตอนสองตัวก่อนที่จะเข้าสู่สปีซีระดับศูนย์ (CO2) จึงเพิ่มสภาพด่างทีละสองต่อโมลของ CO3−2 [H+] และ [HSO4−] ลดสภาพด่าง เนื่องจากทั้งสองทำหน้าที่ให้โปรตอน ซึ่งมักใช้แสดงร่วมกับ [H+]T

## แหล่งข้อมูลอื่น
* Holmes-Farley, Randy. "Chemistry and the Aquarium ," *Advanced Aquarist's Online Magazine*. Alkalinity as it pertains to salt-water aquariums.
* DOE (1994) "http://132.239.122.17/co2qc/handbook.html ,"*Handbook of methods for the analysis of the various parameters of the carbon dioxide system in sea water. Version 2*, A. G. Dickson & C. Goyet, eds. ORNL/CDIAC-74.

หมวดหมู่:เคมีกรด-เบส
ทะเลสาบฮิบาระ

**ทะเลสาบฮิบาระ** (桧原湖 *Hibara-ko*) เป็นทะเลสาบตั้งอยู่บริเวณอำเภอยามะ จังหวัดฟูกูชิมะ ประเทศญี่ปุ่น เป็นส่วนหนึ่งของอุทยานแห่งชาติบันไดอาซาฮิ ทะเลสาบฮิบาระเป็นทะเลสาบที่ใหญ่ที่สุดในบริเวณที่ราบสูงบันไดโกเก็ง

บริเวณรอบทะเลสาบได้รับการพัฒนาเป็นสถานที่ท่องเที่ยวเช่น การเดินป่า ล่องเรือ ตั้งค่ายพักแรม และการตกปลาน้ำแข็งซึ่งเป็นที่นิยมในฤดูหนาว

## อ้างอิง

 

ฮิบาระ
ฮานามากิ

**ฮานามากิ** () เป็นนครในจังหวัดอิวาเตะ ประเทศญี่ปุ่น ในปี 2005 มีจำนวนประชากรประมาณ 106,414 คน ฮานามากิเป็นเมืองบ้านเกิดของเค็นจิ มิยาซาวะ กวีชื่อดังในสมัยโชวะ

## แหล่งข้อมูลอื่น
* 
* เว็บไซต์ทางการ 
* บทความฮานามากิบน WikiJET 

ฮานามากิ
หมาไม้ต้นสนยุโรป

**หมาไม้ต้นสนยุโรป** () หรือที่รู้จักกันโดยทั่วไปว่า **หมาไม้ต้นสน** ในประเทศยุโรปที่พูดภาษาอังกฤษ เป็นสัตว์ท้องถิ่นในยุโรปเหนือ อยู่ในวงศ์เพียงพอน (Mustelidae) ซึ่งเป็นวงศ์เดียวกับมิงค์, นาก, แบดเจอร์ และวูล์ฟเวอรีน และวีเซิล มีขนาดใหญ่ประมาณแมวบ้าน ลำตัวยาว 53 เซนติเมตร และหางของมันสามารถยาวได้ถึง 25 เซนติเมตร ตัวผู้มีขนาดใหญ่กว่าตัวเมียเล็กน้อย โดยเฉลี่ย มีน้ำหนักประมาณ 1.5 กิโลกรัม ขนของมันมักมีสีน้ำตาลอ่อนไปจนถึงน้ำตาลเข้ม และจะมีขนาดใหญ่ขึ้นและนุ่มขึ้นระหว่างฤดูหนาว พวกมันมีช่วงลำคอสีครีมไปจนถึงเหลือง

## ที่อยู่อาศัย
ที่อยู่อาศัยของหมาไม้ต้นสนมักเป็นพื้นที่ป่าทึบ หมาไม้ต้นสนมักจะสร้างรังของตนในโพรงต้นไม้หรือทุ่งที่มีพุ่มไม้ปกคลุม หมาไม้เป็นสัตว์ในวงศ์เพียงพอนสกุลเดียวที่มีกรงเล็บกึ่งสามารถย้อนกลับได้ ซึ่งทำให้หมาไม้มีการใช้ชีวิตเกี่ยวข้องกับต้นไม้มากขึ้น อย่างเช่น การปีนหรือการวิ่งบนกิ่งไม้ แม้ว่ามันจะสามารถวิ่งได้อย่างรวดเร็วบนพื้นด้วยเช่นกัน ส่วนใหญ่มักออกหากินในเวลาเย็นหรือกลางคืน หมาไม้มีหูกลมขนาดเล็กและไวต่อสัมผัสและฟันแหลมคมสำหรับกินสัตว์เลี้ยงลูกด้วยนมขนาดเล็ก นก แมลง กบ และซากสัตว์ นอกจากนี้ยังเป็นที่ทราบกันว่ามันกินเบอร์รี่ ไข่ของนก เนื้อ ถั่วและน้ำผึ้ง หมาไม้ยุโรปเป็นสัตว์แสดงความเป็นเจ้าของอาณาเขตโดยอุจจาระไว้ตำแหน่งต่าง ๆ

## ศัตรูตามธรรมชาติ
ถึงแม้ว่าหมาไม้ต้นสนจะเป็นเหยื่อของอินทรีสีทองในบางครั้ง และหมาจิ้งจอกแดงไม่บ่อยครั้งหนัก มนุษย์กลับเป็นภัยคุกคามที่ใหญ่ที่สุดต่อหมาไม้ต้นสนยุโรป ขนคุณภาพดีของมาร์เท็นมีราคาสูง และการสูญเสียถิ่นที่อยู่ นำไปสู่การไล่ล่าของคนดูแลสัตว์ การก่อกวนโดยมนุษย์ การวางยาพิษผิดกฎหมาย และการถูกยิง ได้ทำให้จำนวนประชากรของหมาไม้ต้นสนยุโรปลดจำนวนลงอย่างมาก ในสหราชอาณาจักร หมาไม้ต้นสนและรังของมันได้รับการคุ้มครองภายใต้พระราชบัญญัติสัตว์ป่าและชนบท (1981) และพระราชบัญญัติป้องกันสิ่งแวดล้อม

## นักล่า
ล่าสุด (ธันวาคม ค.ศ. 2007) หมาไม้ต้นสนได้รับการระบุว่าลดจำนวนประชากรของสายพันธุ์ต่างถิ่นรุกรานกระรอกสีเทาตะวันออกในสหราชอาณาจักร ด้วยจำนวนที่เพิ่มมากขึ้นของหมาไม้ต้นสนยุโรปทันกับจำนวนของกระรอกสีเทา จำนวนของกระรอกจึงได้ลดลงอย่างรวดเร็ว มีทฤษฎีอธิบายว่าที่เป็นเช่นนี้เพราะกระรอกสีเทาใช้เวลาบนพื้นดินนานกว่ากระรอกสีแดง จึงมีโอกาสที่จะพบกับนักล่าตามธรรมชาติมากกว่า

## อายุขัย
หมาไม้ต้นสนยุโรปสามารถมีอายุได้ถึง 18 ปีในการเลี้ยงดูของสวนสัตว์ แต่ในธรรมชาติ อายุขัยของมันมักจะอยู่ระหว่าง 8-10 ปี หมาไม้ต้นสนเจริญเติบโตถึงวัยเจริญภัยในช่วงสองถึงสามปีแรก ตัวอ่อนมักจะเกิดขึ้นในช่วงเดือนมีนาคมหรือเมษายนหลังจากอยู่ในครรภ์มานานกว่าเจ็ดเดือน โดยเกิดครอกละหนึ่งถึงห้าตัว หมาไม้ต้นสนยุโรปตัวอ่อนมีน้ำหนักแรกเกิด 30 กรัม ตัวอ่อนจะเริ่มต้นออกจากรังของมันช่วงกลางเดือนมิถุนายน และมีอิสระเต็มที่หกเดือนหลังจากเกิดมา

## อ้างอิง

## บรรณานุกรม
* Aigas Field Centre European Pine Marten ecology page 
*  Database entry includes a brief justification of why this species is of least concern
* Wilderness Classroom- Pine Marten 
* ARKive  Information, movies and images of the European Pine Marten
## แหล่งข้อมูลอื่น

หมวดหมู่:สัตว์ที่พบในสหราชอาณาจักร
หมวดหมู่:สกุลหมาไม้
เขื่อนห้วยตาเกาว์ใหม่

**อ่างเก็บน้ำห้วยตาเกาว์** เป็นเขื่อนดิน  อยู่ในเขตรักษาพันธุ์สัตว์ป่าห้วยทับทัน-ห้วยสำราญ อำเภอกาบเชิง จังหวัดสุรินทร์ อยู่ห่างจากตัวจังหวัดประมาณ 86 กิโลเมตร   

อ่างเก็บน้ำห้วยตาเกาว์ สร้างเสร็จเมื่อ พ.ศ. 2528 โดยรัฐบาลญี่ปุ่นมอบให้ ปิดกั้นห้วยทับทันและห้วยสำราญ ที่บ้านตาเกาว์เก่า และบ้านบุ (ปัจจุบันย้ายหมู่บ้านไปอยู่บ้านตาเกาว์ใหม่) ที่รับน้ำมาจากน้ำตก 5 แห่งสร้างขึ้นเพื่อบรรเทาอุทกภัยและเพื่อการเกษตรโดยเฉพาะ

อ่างเก็บน้ำห้วยตาเกาว์ใหม่มีความสูงจากท้องน้ำ 21 เมตร สันเขื่อนยาว 600 เมตร สามารถกักเก็บน้ำได้ 10.20 ล้านลูกบาศก์เมตร 

ปัจจุบัน อ่างเก็บน้ำห้วยตาเกาว์ เป็นแหล่งเพาะพันธุ์ปลา มีสถานที่พักผ่อนหย่อยใจ และมีร้านอาหารริมเขื่อนอยู่มากมาย  ซึ่งเปรียบเสมือนเป็นสวรรค์ชายหาดของคนชาวสุรินทร์ และในฤดูร้อน น้ำจะลดและมีหาดทรายเหมือนทะเล ลงเล่นน้ำได้โดยไม่เสียค่าใช้จ่าย

## แหล่งข้อมูล
* http://www.safetydam.net/dam.php?QDam_ID=14332&QMode=E&QList=1

ห้วยตาเกาว์ใหม่
หมวดหมู่:อำเภอกาบเชิง
หมวดหมู่:ก่อตั้งในประเทศไทยในปี พ.ศ. 2528
เฝิง ยิงฉี

**เฝิง ยิงฉี** (; ) เป็นนักกีฬาฟันดาบบนรถวีลแชร์ในกีฬาพาราลิมปิกจากเขตการปกครองพิเศษฮ่องกง ประเทศจีน ในพาราลิมปิกฤดูร้อน 2000 เขาชนะการแข่งขันโดยได้รับเหรียญทองสามรายการในประเภทชายเดี่ยวฟอยล์, ทีมฟอยล์ และเดี่ยวเซเบอร์ และได้รับเหรียญทองแดงในประเภททีมเซเบอร์ สี่ปีต่อมาที่เอเธนส์พาราลิมปิก เขาชนะการแข่งขันโดยได้รับเหรียญทองสองรายการในประเภทชายเดี่ยวฟอยกับทีมเซเบอร์ และหนึ่งเหรียญเงินในประเภททีมฟอยล์

เฝิงได้สูญเสียการใช้ขาได้ตามปกติตั้งแต่ครั้งยังเด็กเนื่องจากติดไวรัสซึ่งได้ทำลายไขสันหลังของเขา (โรคกระดูกสันหลังอักเสบเฉียบพลันใน ค.ศ. 1994 ด้วยภาวะอัมพาตของร่างกายส่วนล่าง) ในวัย 15 ปี เขาเริ่มฝึกกีฬาฟันดาบบนรถวีลแชร์ที่สถาบันฝึกอบรมระดับชาติของฮ่องกง (Hong Kong Sports Institute) หลังจากพาราลิมปิกฤดูร้อน 2004 สิ้นสุดลง เขาได้ฟื้นความสามารถในการเดินและวางมือจากกีฬาฟันดาบ

ในเดือนที่มีการจัดพาราลิมปิกฤดูร้อน 2008 ในปักกิ่ง เฝิงได้เป็นโค้ชให้กับโทโยอากิ ฮิซากาว่า ซึ่งเป็นนักกีฬาฟันดาบบนรถวีลแชร์ชาวญี่ปุ่น ในช่วงการเตรียมตัวก่อนแข่ง

## การศึกษา
เฝิง ยิงฉี ได้ศึกษาในวิทยาลัยซาเถียนซูเจ้อกง (沙田蘇浙公學) ในช่วงต้นปี และได้รับวุฒิปริญญาตรีเกียรตินิยมในสาขาพลศึกษาและการจัดการนันทนาการจากมหาวิทยาลัยฮ่องกงแบบติสต์ (香港浸會大學) และได้รับปริญญาโทสาขาชีวกลศาสตร์การกีฬาจากมหาวิทยาลัยเนชั่นแนลไทวานนอร์มอล (國立臺灣師範大學) ปัจจุบันเขาสมัครเข้าศึกษาต่อในระดับปริญญาเอกที่ภาควิชาศัลยกรรมกระดูกและวิทยาการการบาดเจ็บ คณะแพทยศาสตร์ มหาวิทยาลัยไชนีสออฟฮ่องกง (香港中文大學)

ในค.ศ. 2010 ช่วงฤดูร้อน เฝิง ยิงฉี ได้รับรางวัลโพสท์เกรดูเอท ทราเวล จากชมรมระหว่างประเทศว่าด้วยชีวกลศาสตร์ในการกีฬา (International Society on Biomechanics in Sports) และเขายังเป็นสมาชิกคณะกรรมการของสมาคมเวชศาสตร์การกีฬาและวิทยาศาสตร์การกีฬาของฮ่องกง ตั้งแต่ค.ศ. 2010 จนถึงปัจจุบัน โดยมีงานวิจัยที่สนใจได้แก่: ระบบการจัดหมวดหมู่ในกีฬาพาราลิมปิก, การแบ่งกลุ่มข้อมูล, การจำลองด้วยคอมพิวเตอร์, เทคโนโลยีอุปกรณ์กีฬา (SET), กลศาสตร์ของกล้ามเนื้อ และการวิเคราะห์การเคลื่อนที่ในกีฬา

## หนังสืออ่านเพิ่ม
* **Fung YK**, Chow BC, Fong DTP, Chan KM (2010). A kinematic analysis of trunk ability in wheelchair fencing: a pilot study.  In Proceedings of XXVIII International Conference on Biomechanics in Sports (pp. 126-129), Marquette, USA. [Jul 19-23, 2010].
* **Fung YK**, Chan KM (2010). Functional ability between different categories of wheelchair fencer. In Proceedings of The 3rd HKASMSS Student Conference on Sport Medicine, Rehabilitation and Exercise Science (pp. 21-22), Hong Kong, China. [Jun 19, 2010].
* **Fung YK**, Shiang TY, Huang CF (2008). Kinetic analysis to poweriser (An energy storage and return spring device) . In Proceedings of XXVI International Conference on Biomechanics in Sports, (pp. 366-369), Seoul, Korea. [Jul 14-18, 2008].

## อ้างอิง

หมวดหมู่:นักฟันดาบสากลชาวฮ่องกง
หมวดหมู่:นักฟันดาบวีลแชร์พาราลิมปิก
หมวดหมู่:ผู้เข้าแข่งขันพาราลิมปิกฤดูร้อน 2000
หมวดหมู่:ผู้เข้าแข่งขันพาราลิมปิกฤดูร้อน 2004
หมวดหมู่:นักกีฬาเหรียญทองพาราลิมปิก
หมวดหมู่:นักกีฬาเหรียญเงินพาราลิมปิก
หมวดหมู่:นักกีฬาเหรียญทองแดงพาราลิมปิก
เทศบาลตำบลลาดบัวขาว

**เทศบาลตำบลลาดบัวขาว** เป็นเทศบาลแห่งหนึ่งในอำเภอสีคิ้ว จังหวัดนครราชสีมา 

## ภูมิศาสตร์
### ที่ตั้ง
เทศบาลตำบลลาดบัวขาว อำเภอสีคิ้ว จังหวัดนครราชสีมา โดยตั้งอยู่ทางทิศตะวันตกของอำเภอสีคิ้ว ถนนมิตรภาพ หลักกิโลเมตรที่ 201 - 203 อยู่ห่างจากอำเภอสีคิ้ว ประมาณ 10 กิโลเมตร และอยู่ทางทิศตะวันตกของตัวเมืองนครราชสีมา ระยะทางห่างจากตัวจังหวัดนครราชสีมา ประมาณ 59 กิโลเมตร เทศบาลตำบลลาดบัวขาว มีพื้นที่ 7.54 ตารางกิโลเมตรหรือประมาณ 4,712.5 ไร่ ครอบคลุมพื้นที่บางส่วนของตำบลลาดบัวขาว อำเภอสีคิ้ว จังหวัดนครราชสีมา มีจำนวน 4 หมู่บ้าน ดังนี้
* หมู่ที่ 5 ชุมชนโคกไม้แดง (บางส่วนของบ้านคลองตะแบก หมู่ที่ 5)
* หมู่ที่ 6 บ้านน้ำเมา
* หมู่ที่ 9 บ้านโนนทอง
* หมู่ที่ 16 บ้านแผ่นดินธรรม

### อาณาเขต
* **ทิศเหนือ** ติดต่อกับ บ้านใหม่สำโรง (หมู่ 3) องค์การบริหารส่วนตำบลลาดบัวขาว อำเภอสีคิ้ว จังหวัดนครราชสีมา
* **ทิศใต้** ติดต่อกับ บ้านซับตะเคียน (หมู่ 13) องค์การบริหารส่วนตำบลลาดบัวขาว อำเภอสีคิ้ว จังหวัดนครราชสีมา
* **ทิศตะวันออก** ติดต่อกับ บ้านคลองตะแบก (หมู่ 5) องค์การบริหารส่วนตำบลลาดบัวขาว อำเภอสีคิ้ว จังหวัดนครราชสีมา
* **ทิศตะวันตก** ติดต่อกับ บ้านเลิศสวัสดิ์ (หมู่ 12) องค์การบริหารส่วนตำบลลาดบัวขาว อำเภอสีคิ้ว จังหวัดนครราชสีมา

## ประวัติ
เทศบาลตำบลลาดบัวขาว เดิมทีมีฐานะเป็นองค์กรปกครองส่วนท้องถิ่นรูปแบบสุขาภิบาลมีชื่อว่า **สุขาภิบาลลาดบัวขาว** เมื่อวันที่ 28 กุมภาพันธ์ 2528 และได้รับการยกฐานะเป็น **เทศบาลตำบลลาดบัวขาว** เมื่อวันที่ 25 พฤษภาคม พ.ศ. 2542 

## ชุมชน
ชุมชนในเขตเทศบาลตำบลลาดบัวขาวมีทั้งหมด 11 ชุมชน ดังต่อไปนี้
* ชุมชนกุดกระสังข์ 	
* ชุมชนโนนทองใต้
* ชุมชนโนนทองเหนือ
* ชุมชนแผ่นดินธรรมใต้
* ชุมชนแผ่นดินธรรมเหนือ 
* ชุมชนอีสานเขียว 
* ชุมชนน้ำเมาใต้ 	
* ชุมชนน้ำเมาเหนือ 	 	
* ชุมชนศาลตาปู่	
* ชุมชนมิตรภาพ
* ชุมชนโคกไม้แดง

## การศึกษา
### สถาบันการศึกษาสังกัด สพท.นครราชสีมา เขต 4
* โรงเรียนเจียรวนนท์อุทิศ 1
* โรงเรียนถนนมิตรภาพ

## สาธารณสุข
ในเขตเทศบาลตำบลลาดบัวขาวไม่มีโรงพยาบาลและสถานีอนามัย ประชาชนสามารถใช้บริการสถานีอนามัยที่ใกล้ที่สุด คือ สถานีอนามัยคลองตะแบก อยู่ห่างจากเทศบาลประมาณ 2 กิโลเมตร และโรงพยาบาลที่อยู่ใกล้ที่สุด คือ โรงพยาบาลสีคิ้ว อยู่ห่างจากเทศบาลประมาณ 8 กิโลเมตร 

## การคมนาคม
เนื่องจากเป็นชุมชนที่อยู่ริมถนนมิตรภาพ สามารถเดินทางเชื่อมต่อกับ อำเภอต่างๆ ในจังหวัดนครราชสีมา หรือว่า เดินทางไปที่จังหวัดต่างๆ ในภาคตะวันออกเฉียงเหนือ ได้อย่างทั่วถึง สะดวกและรวดเร็ว มีถนนมิตรภาพเป็นเส้นทางคมนาคมหลัก

### บริการขนส่งสาธารณะ
การบริการขนส่งสาธารณะทางรถยนต์โดยสารประจำทางในเขตเทศบาล

#### รถโดยสารของบริษัท ขนส่ง จำกัด
::* สาย 21 (กรุงเทพ - นครราชสีมา)

## วัด
วัดในเขตเทศบาลตำบลลาดบัวขาว มีทั้งหมด 2 วัดคือ
* วัดต้นทองน้ำเมา
* วัดโนนทอง

## อ้างอิง

## แหล่งข้อมูลอื่น
* เว็บไซต์เทศบาลตำบลลาดบัวขาว 

ลาดบัวขาว
เทศบาลตำบลคลองไผ่

**คลองไผ่** เป็นเทศบาลตำบลแห่งหนึ่งในอำเภอสีคิ้ว จังหวัดนครราชสีมา  

## ที่ตั้งอาณาเขต
### ที่ตั้ง
เทศบาลตำบลคลองไผ่ ตั้งอยู่ในท้องที่ ของ ตำบลคลองไผ่  อำเภอสีคิ้ว จังหวัดนครราชสีมา  โดยตั้งอยู่ทางทิศตะวันตกของอำเภอสีคิ้ว ถนนมิตรภาพ อยู่ห่างจากอำเภอสีคิ้ว ประมาณ 10 กิโลเมตร และอยู่ทางทิศตะวันตกของตัวเมืองนครราชสีมา ระยะทางห่างจากตัวจังหวัดนครราชสีมา ประมาณ 59 กิโลเมตร    เทศบาลตำบลคลองไผ่  มีพื้นที่ 7.68 ตารางกิโลเมตรหรือประมาณ 4,712.5 ไร่ ครอบคลุมพื้นที่บางส่วนของตำบลคลองไผ่  อำเภอสีคิ้ว จังหวัดนครราชสีมา มีจำนวน 2 หมู่บ้าน ดังนี้
* หมู่ที่ 1  บ้านคลองไผ่
* หมู่ที่ 7  บ้านเขาพริก

### อาณาเขต
* **ทิศเหนือ** ติดต่อกับ บ้านมะค่างาม (หมู่ 4) องค์การบริหารส่วนตำบลคลองไผ่ อำเภอสีคิ้ว  จังหวัดนครราชสีมา
* **ทิศใต้** ติดต่อกับ บ้านเขายายเที่ยงเหนือ (หมู่ 6)  องค์การบริหารส่วนตำบลคลองไผ่ อำเภอสีคิ้ว จังหวัดนครราชสีมา
* **ทิศตะวันออก** ติดต่อกับ บ้านเลิศสวัสดิ์ และ บ้านหนองบัว องค์การบริหารส่วนตำบลลาดบัวขาว  อำเภอสีคิ้ว  จังหวัดนครราชสีมา
* **ทิศตะวันตก** ติดต่อกับ บ้านซับศรีจันทร์ (หมู่ 2) องค์การบริหารส่วนตำบลคลองไผ่ อำเภอสีคิ้ว และ องค์การบริหารส่วนตำบลหนองสาหร่าย อำเภอปากช่อง จังหวัดนครราชสีมา

## ประวัติ
เทศบาลตำบลคลองไผ่ เดิมทีมีฐานะเป็นองค์กรปกครองส่วนท้องถิ่นรูปแบบสุขาภิบาลมีชื่อว่า **สุขาภิบาลคลองไผ่** เมื่อวันที่ 23 ธันวาคม 2528  และได้รับการยกฐานะเป็น **เทศบาลตำบลคลองไผ่** เมื่อวันที่ 25 พฤษภาคม พ.ศ. 2542 

## ชุมชนในเขตเทศบาลตำบลคลองไผ่
ชุมชนในเขตเทศบาลตำบลคลองไผ่มีทั้งหมด 10 ชุมชน ดังต่อไปนี้
* ชุมชนมิตรภาพคลองไผ่สามัคคี
* ชุมชนมิตรภาพลำตะคอง
* ชุมชนคลองซอยหม่อนไหม
* ชุมชนขุนนิยมพัฒนา
* ชุมชนบ้านเสน่ห์ร่วมใจพัฒนา
* ชุมชนอุดมทรัพย์
* ชุมชนสามัคคีชุมชน
* ชุมชนซอย  1  เขาพริก
* ชุมชนร่วมใจพัฒนา
* ชุมชนชาวแฟลต

## ประชากร
* ปี 2552 จำนวนทั้งสิ้น 3,874 คน  และ ยังมีประชากรแฝง อีกจำนวน  5,963 คน โดย จำแนกได้ดังนี้
:* เรือนจำกลางคลองไผ่  มีผู้ต้องขัง 2,840 คน และ เจ้าหน้าที่  178  คน
:* ทัณฑสถานหญิงนครราชสีมา  มีผู้ต้องขัง (หญิง)  2,540 คน  และ เจ้าหน้าที่ 98 คน
:* ศูนย์ชุมชนบำบัดคลองไผ่  มีผู้ต้องขัง 286 คน และ เจ้าหน้าที่ 21 คน

## การศึกษา

* โรงเรียนคลองไผ่วิทยาคาร  สังกัด องค์การบริหารส่วนจังหวัดนครราชสีมา
* โรงเรียนนิยมมิตรวิทยาคาร  สังกัด สำนักงานเขตพื้นที่การศึกษา นครราชสีมา เขต 4
* โรงเรียนกมลวิชญ์ศึกษา    สังกัด เอกชน

## การสาธารณสุข
ในเขตเทศบาลตำบลคลองไผ่  มีสถานีอนามัย 1 แห่ง  คือ
* สถานีอนามัยคลองไผ่

## การคมนาคม
เนื่องจากเป็นชุมชนที่อยู่ริมถนนมิตรภาพ สามารถเดินทางเชื่อมต่อกับ อำเภอต่างๆ ในจังหวัดนครราชสีมา หรือว่า เดินทางไปที่จังหวัดต่างๆ ในภาคตะวันออกเฉียงเหนือ ได้อย่างทั่วถึง สะดวกและรวดเร็ว มีถนนมิตรภาพเป็นเส้นทางคมนาคมหลัก และมีการบริการขนส่งสาธารณะทางรถยนต์โดยสารประจำทางในเขตเทศบาล

### รถโดยสารของบริษัท ขนส่ง จำกัด
* สาย 21 (กรุงเทพ - นครราชสีมา)

## อ้างอิง

คลองไผ่
เขตชินางาวะ

**เขตชินางาวะ** () เป็น 1 ใน 23 เขตพิเศษของโตเกียว ซึ่งเป็นที่ตั้งของสถานทูตต่างชาติ 9 ประเทศ  เขตนี้มีประชากรประมาณ 380,293 คนและมีความหนาแน่นประชากรที่ 16,510 คนต่อตารางกิโลเมตร รวมแล้วมีพื้นที่ 22.84 ตารางกิโลเมตร

## การเมืองและรัฐบาล
ชินางาวะมีสภาที่มีสมาชิกที่ได้รับการเลือกตั้ง 40 คน

### สถานทูตในชินางาวะ

* ประเทศเบลารุส
* ประเทศบรูไน
* ประเทศกัมพูชา
* ประเทศอินโดนีเซีย
* ประเทศมอริเตเนีย
* ประเทศพม่า
* ประเทศนอร์ทมาซิโดเนีย
* ประเทศไทย
* ประเทศแซมเบีย

## อ้างอิง

## แหล่งข้อมูลอื่น

*Shinagawa City Official Website 


ชินางาวะ
ฟุตบอลชายหาดในเอเชียนบีชเกมส์ 2010

ฟุตบอลชายหาดในเอเชียนบีชเกมส์ 2010 ได้จัดขึ้นในวันที่ 8 ธันวาคม ถึง 16 ธันวาคม ค.ศ. 2010 (พ.ศ. 2553) ในมัสกัต ประเทศโอมาน

## สรุปเหรียญรางวัล

## รอบแรก
#### สายเอ

----

----

----

----

----

#### สายบี

----

----

----

----

----

#### สายซี

----

----

----

----

----

#### สายดี

----

----

----

----

----

### รอบตัดสิน

## อ้างอิง
* Official site 

หมวดหมู่:เอเชียนบีชเกมส์ 2010
ฟีลิป อามอรี

**ฟีลิป อามอรี** (; 6 มีนาคม ค.ศ. 1940 - 23 พฤษภาคม ค.ศ. 2006) เป็นนักธุรกิจสื่อสิ่งพิมพ์ชาวฝรั่งเศส เป็นเจ้าของสื่อรายใหญ่ที่มีอิทธิพลที่สุดในฝรั่งเศส เขาเป็นผู้ก่อตั้งบริษัทการพิมพ์ฟีลิป อามอรี ()  ผู้ตีพิมพ์หนังสือพิมพ์เลอปารีเซียง () หนังสือพิมพ์ท้องถิ่นของปารีส และเลกิป () นิตยสารกีฬารายใหญ่ของฝรั่งเศส

บริษัทลูกของอีพีเอ ชื่อว่า องค์การกีฬาอามอรี (Amaury Sport Organisation - ASO) เป็นบริษัทผู้จัดการแข่งขันกีฬารายการสำคัญหลายรายการ เช่น การแข่งขันจักรยานตูร์เดอฟร็องส์, บูเอลตาอาเอสปัญญา, ปารีส-นิส, การแข่งขันรถวิบากปารีส-ดาการ์ 

## อ้างอิง

หมวดหมู่:นักธุรกิจชาวฝรั่งเศส
หมวดหมู่:นักหนังสือพิมพ์ชาวฝรั่งเศส
เขื่อนแม่กลอง

thumb|ตัวเขื่อนกั้นน้ำ

**เขื่อนแม่กลอง** เดิมชื่อ **เขื่อนวชิราลงกรณ** เป็นเขื่อนกั้นน้ำบนแม่น้ำแม่กลองในอำเภอท่าม่วง จังหวัดกาญจนบุรี โดยเป็นส่วนหนึ่งของโครงการชลประทานแม่กลองใหญ่และสร้างเสร็จใน พ.ศ. 2513

เขื่อนกั้นน้ำนี้มีโครงสร้างเป็นคอนกรีตเสริมเหล็กที่ยาว 150 เมตรและสูง 14 เมตร โดยมีประตูบานโค้ง 8 บานที่มีอัตราส่วน 12.5 ต่อ 7.5 เมตรที่ควบคุมการไหลของแม่น้ำ ส่วนเครือข่ายคลองชลประทานจัดหาน้ำเพื่อการเกษตรในพื้นที่  ใน 6 จังหวัด นอกจากนี้ยังมีโรงไฟฟ้าพลังน้ำขนาดเล็กสองอันที่ผลิตพลังงานได้ 6 เมกะวัตต์ สร้างขึ้นใน พ.ศ. 2549 เขื่อนนี้เป็นเขื่อนที่กรมชลประทานและการไฟฟ้าฝ่ายผลิตแห่งประเทศไทยบริหารร่วมกัน

เขื่อนแม่กลองสร้างกระแสไฟฟ้าได้ 33.32 กิกะวัตต์ต่อชั่วโมง ใน พ.ศ. 2557 โดยมีเป้าหมายที่จะผลิตไฟฟ้ารายปีให้ได้ 74 กิกะวัตต์ต่อชั่วโมง และเคยมีการทดสอบว่าเขื่อนนี้สามารถผลิตไฟฟ้าได้ถึง 124.39 กิกะวัตต์ต่อชั่วโมง

## ประวัติ
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระราชทานพระบรมราชานุญาตให้ขนานนามเขื่อนที่จะสร้างว่า เขื่อนวชิราลงกรณ ตั้งแต่ พ.ศ. 2508 จากนั้นจึงทรงเสด็จพร้อมด้วย พระบาทสมเด็จพระวชิรเกล้าเจ้าอยู่หัว เมื่อครั้งดำรงพระราชอิสริยยศสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร ทรงวางศิลาฤกษ์เขื่อนวชิราลงกรณเมื่อวันอาทิตย์ที่ 30 กรกฎาคม พ.ศ. 2510

ต่อมาพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ได้ทรงพระกรุณาโปรดเกล้าฯ ให้เปลี่ยนชื่อเป็น เขื่อนแม่กลอง เมื่อวันที่ 13 กรกฎาคม พ.ศ. 2544 จนถึงปัจจุบัน

## อ้างอิง

แม่กลอง
หมวดหมู่:สิ่งก่อสร้างในอำเภอท่าม่วง
หมวดหมู่:สิ่งก่อสร้างตั้งแต่ พ.ศ. 2513
คิง แคมป์ ยิลเลตต์

thumb|คิง แคมป์ ยิลเลตต์
thumb|มีดโกนหนวดแบบใช้แล้วทิ้งของยิลเลตต์ ที่จดสิทธิบัตรไว้ในปี ค.ศ. 1904
**คิง แคมป์ ยิลเลตต์** (; 5 มกราคม ค.ศ. 1855 - 9 กรกฎาคม ค.ศ. 1932) เป็นนักธุรกิจชาวอเมริกัน มีชื่อเสียงในฐานะเป็นผู้ประดิษฐ์มีดโกนหนวดแบบนิรภัย (Safety razor) ที่สามารถโกนหนวดโดยไม่จำเป็นต้องระวังมีดบาด และผลิตมีดโกนหนวดแบบเปลี่ยนใบมีด ใช้แล้วทิ้ง วางจำหน่ายในราคาถูกเป็นคนแรก เมื่อ ค.ศ. 1903 ในชื่อผลิตภัณฑ์ "ยิลเลตต์ เขาได้ทำงานร่วมกับวิลเลียม เอเมอลีย์ นิสเคอสัน(William Emery Nickerson)

## อ้างอิง

หมวดหมู่:บุคคลที่เกิดในปี พ.ศ. 2398
หมวดหมู่:นักธุรกิจชาวอเมริกัน
หมวดหมู่:นักประดิษฐ์ชาวอเมริกัน
หมวดหมู่:บุคคลจากบรุกไลน์
การตีโฉบฉวยอ่าวซูดา

**การจู่โจมอ่าวซูดา** () เป็นการโจมตีขนาดเล็กของกองทัพเรืออิตาลีบริเวณอ่าวซูดา เกาะครีต ระหว่างช่วงเช้ามืดของวันที่ 26 มีนาคม ค.ศ. 1941 เรือลาดตระเวนหนัก เอชเอ็มเอส ยอร์ก ของกองทัพเรืออังกฤษ และเรือลำเลียงนอร์เวย์ เพริเคิลส์ ถูกทุ่นระเบิดของอิตาลีจนไร้สมรรถภาพและจมลงในที่สุด

หมวดหมู่:การตีโฉบฉวยในสงครามโลกครั้งที่สอง
หมวดหมู่:ยุทธการและปฏิบัติการทางทหารในสงครามโลกครั้งที่สอง
ดาการ์แรลลี

**ดาการ์แรลลี** หรือ **เดอะ ดาการ์** ในอดีตรู้จักกันในชื่อ **ปารีส-ดาการ์** เป็นการแข่งขันรถประจำปี ที่จัดการแข่งขันโดยองค์กรกีฬาอามอรี (Amaury Sport Organisation - ASO) บริษัทสัญชาติฝรั่งเศสที่ก่อตั้งโดยฟิลิปเป อามอรี จัดการแข่งขันครั้งแรกในปี ค.ศ. 1978

เส้นทางการแข่งขันส่วนใหญ่เริ่มต้นจากปารีส ประเทศฝรั่งเศส มีเส้นทางผ่านภูมิประเทศทุรกันดารหลากหลายชนิดทั้งทะเลทราย บ่อโคลน ทุ่งหญ้า ทุ่งหิน หุบผาสูงชัน เนินทรายในทวีปยุโรปและทวีปแอฟริกา ไปสิ้นสุดที่ดาการ์ ประเทศเซเนกัล แต่หลังจากเกิดเหตุการณ์สังหารนักท่องเที่ยวชาวฝรั่งเศสในประเทศมอริเตเนียในช่วงปลายปี ค.ศ. 2007 โดยกลุ่มก่อการร้ายอัลกออิดะฮ์ ทำให้เกิดความกังวลเรื่องความปลอดภัยของผู้ร่วมแข่งขัน จนต้องงดการแข่งขันในช่วงต้นปี ค.ศ. 2008 และย้ายการแข่งขันไปจัดในทวีปอเมริกาใต้ ที่อาร์เจนตินาและชิลี ตั้งแต่ปี ค.ศ. 2009 จนถึง ค.ศ. 2019 ในปี ค.ศ. 2020 ดาการ์แรลลีย้ายไปแข่งขันที่ประเทศซาอุดีอาระเบีย

การแข่งขันแบ่งออกเป็น 5 ระดับ คือ รถจักรยานยนต์ รถยนต์ (น้ำหนักต่ำกว่า 3,500 กิโลกรัม) รถบรรทุก (น้ำหนักมากกว่า 3,500 กิโลกรัม) ควอดไบค์ และยูทีวี เส้นทางการแข่งขันในแต่ละวัน มีตั้งแต่ระยะทางสั้น ๆ จนถึงเฉลี่ย 800-900 กิโลเมตร

เคยมีนักแข่งชาวไทย 2 คน ที่เข้าร่วมการแข่งขันรายการนี้จนจบ ได้แก่ พรสวรรค์ ศิริวัฒนกุล ในปี ค.ศ. 1992-1995 และมานะ พรศิริเชิด ในปี ค.ศ. 2009 ทั้งสองคนสังกัดทีมมิตซูบิชิ มอเตอร์ส

[thumb|ประเทศที่ใช้เป็นเส้นทางแข่งขันตั้งแต่ ค.ศ. 1979–2007 (สีส้มคือประเทศที่นักแข่งขับผ่านเพื่อไปยังเมือง[เคปทาวน์ ในการแข่งขันปี ค.ศ. 1992)]]
thumb|ประเทศที่ใช้เป็นเส้นทางแข่งขันตั้งแต่ ค.ศ. 2009–2018

## เส้นทางในแต่ละปี
* ค.ศ. 1979–1980: ปารีส–ดาการ์
* ค.ศ. 1981–1988: ปารีส–แอลเจียร์–ดาการ์
* ค.ศ. 1989: ปารีส–ตูนิส–ดาการ์
* ค.ศ. 1990–1991: ปารีส–ทริโปลี–ดาการ์
* ค.ศ. 1992: ปารีส–เคปทาวน์
* ค.ศ. 1993: ปารีส–ดาการ์
* ค.ศ. 1994: ปารีส–ดาการ์–ปารีส
* ค.ศ. 1995–1996: กรานาดา–ดาการ์
* ค.ศ. 1997: ดาการ์–อากาเดซ–ดาการ์
* ค.ศ. 1998: ปารีส–กรานาดา–ดาการ์
* ค.ศ. 1999: กรานาดา–ดาการ์
* ค.ศ. 2000: ดาการ์–ไคโร
* ค.ศ. 2001: ปารีส–ดาการ์
* ค.ศ. 2002: อารัส–มาดริด–ดาการ์
* ค.ศ. 2003: มาร์แซย์–ซาร์มอัล-ชีค
* ค.ศ. 2004: แกลร์มง-แฟร็อง–ดาการ์
* ค.ศ. 2005: บาร์เซโลนา–ดาการ์
* ค.ศ. 2006–2007: ลิสบอน–ดาการ์
* ค.ศ. 2008: งดการแข่งขัน
* ค.ศ. 2009: บัวโนสไอเรส–บัลปาราอีโซ–บัวโนสไอเรส
* ค.ศ. 2010: บัวโนสไอเรส-อันโตฟากาสตา-บัวโนสไอเรส
* ค.ศ. 2011: บัวโนสไอเรส-อารีกา-บัวโนสไอเรส
* ค.ศ. 2012: มาร์เดลปลาตา-อารีกา-ลิมา
* ค.ศ. 2013: ลิมา–ตูกูมัน–ซานเตียโก
* ค.ศ. 2014: โรซารีโอ-ซัลตา–บัลปาราอิโซ
* ค.ศ. 2015: บัวโนสไอเรส–อิกิเก-บัวโนสไอเรส
* ค.ศ. 2016: บัวโนสไอเรส–ซัลตา–โรซารีโอ
* ค.ศ. 2017: อาซุนซีออน–ลาปาซ–บัวโนสไอเรส
* ค.ศ. 2018: ลิมา–ลาปาซ–กอร์โดบา
* ค.ศ. 2019: ลิมา– ลิมา (เปรู)
* ค.ศ. 2020: ญิดดะฮ์–รียาด–คิตฎิยา (ซาอุดีอาระเบีย)
* ค.ศ. 2021: ญิดดะฮ์–ฮาอิล (ซาอุดีอาระเบีย)
* ค.ศ. 2022: ฮาอิล–ญิดดะฮ์ (ซาอุดีอาระเบีย)
* ค.ศ. 2023: กาตาร์–ซาอุดีอาระเบีย–ยูเออี
* ค.ศ. 2024: อัลลูลา–ยันบู

## อ้างอิง

## แหล่งข้อมูลอื่น

* Dakar Rally Live Streaming 
* dakar.com (multilingual)
* marathonrally.com Dakar Live Online (multilingual)
* outbacktodakar.com Living the Dream

หมวดหมู่:การแข่งรถ
ก็อทลีพ ไดม์เลอร์

**ก็อทลีพ วิลเฮ็ล์ม ไดม์เลอร์** (; 17 มีนาคม ค.ศ. 1830 – 6 มีนาคม ค.ศ. 1900) เป็นวิศวกรชาวเยอรมัน เป็นผู้บุกเบิกการผลิตเครื่องยนต์สันดาปภายในและพัฒนารถยนต์ และร่วมกับวิลเฮ็ล์ม ไมบัค ผลิตรถจักรยานยนต์เป็นครั้งแรกในปี ค.ศ. 1885 ต่อมาทั้งสองได้ร่วมกันก่อตั้งบริษัทเดมเลอร์มอเตอร์ (Daimler Motors Corporation) ซึ่งต่อมารวมตัวกับบริษัทของคาร์ล เบ็นทซ์ กลายเป็นไดม์เลอร์-เบนซ์ (ไดม์เลอร์ อาเก ในปัจจุบัน) ผู้ผลิตรถยนต์เมอร์เซเดส-เบนซ์

## อ้างอิง

## แหล่งข้อมูลอื่น

* Gottlieb Daimler and Karl Benz-Foundation 
* Mercedes Benz USA 
* Mercedes Benz Canada 
* Encarta article(  2009-10-31)
* The workaholic who made the automotive revolution possible

หมวดหมู่:วิศวกรชาวเยอรมัน
หมวดหมู่:นักประดิษฐ์ชาวเยอรมัน
หมวดหมู่:บุคคลจากรัฐบาเดิน-เวือร์ทเทิมแบร์ค
ไลโพโปรตีน

thumb|250px|โครงสร้างไลโพโปรตีน (chylomicron)
**ไลโพโปรตีน** () เป็นสารประกอบเชิงซ้อนที่มีหน้าที่ทำให้ร่างกายสามารถขนส่งไขมันไปในน้ำ (ได้แก่ เลือด และของเหลวภายนอกเซลล์) ได้ มีชั้นของฟอสโฟไลปิดและคอเลสเตอรอลอยู่ที่ขอบชั้นนอก โดยหันด้านไฮโดรฟิลิกหรือด้านที่ละลายน้ำได้ออกไปด้านนอกเพื่อสัมผัสกับน้ำ และมีด้านไฮโดรโฟบิกหรือด้านที่ละลายน้ำไม่ได้หันเข้ามาด้านใน

ลิโพโปรตีน เป็น compound lipid ที่มีส่วนประกอบของลิพิด (lipid) และโปรตีน (protein) ในโมเลกุลลิโพโปรตีน เป็นสาร

ที่พบอยู่ในเลือด มีหน้าที่พาคอเลสเตอรอล (cholesterol) ไปในกระแสเลือดไปยังเซลล์ต่างๆ ทั่วร่างกาย ลิโพโปรตีน ซึ่งมีสัดส่วนของลิพิด มากกว่าโปรตีน เรียกว่า low-density lipoprotein (LDLs) ลิโพโปรตีนที่มีสัดส่วนของโปรตีนมากกว่าลิพิด เรียกว่า high-density lipoprotein (HDLs)
หมวดหมู่:ลิพิด
หมวดหมู่:สรีรวิทยา
หมวดหมู่:ไลโพโปรตีน
โรเบิร์ต โอ วิลสัน

**โรเบิร์ต โอ วิลสัน** แพทยศาสตรบัณฑิต (5 ตุลาคม 1906 — ) เป็นแพทย์ชาวอเมริกันและมิชชันนารีนิกายโปรแตสแตนท์ วิลสันเข้าศึกษาในมหาวิทยาลัยพรินซ์ตันและได้รับการฝึกทางการแพทย์จากสถาบันแพทยศาสตร์ฮาร์วาร์ด และสำเร็จการศึกษาในปี ค.ศ. 1929 เขาเดินทางกลับนานกิงใน ค.ศ. 1936 โดยเข้าทำงานในโรงพยาบาลนานกิง ท่ามกลางความโกลาหลและการนอกเลือดเมื่อกองทัพญี่ปุ่นเข้ายึดครองนานกิง วิลสันได้ทำงานอย่างไม่รู้จักเหน็ดเหนื่อยในหน้าที่ของเขา และเป็นเพียงหนึ่งในแพทย์เพียงหยิบมือที่ยังอาศัยอยู่ในเมือง ณ ค.ศ. 1937

หมวดหมู่:แพทย์ชาวอเมริกัน
หมวดหมู่:บุคคลจากมหาวิทยาลัยฮาร์วาร์ด
หมวดหมู่:การสังหารหมู่ที่หนานจิง
อาเลกซันโดรส นีโกลาอีดิส

ที่ 5 - เวิลด์เทควันโดแชมเปียนชิป โคเปนเฮเกน 2009 เฮฟวีเวต
ที่ 5 - เวิลด์เทควันโดแชมเปียนชิป ปักกิ่ง 2007 เฮฟวีเวต
ที่ 5 - เวิลด์เทควันโดแชมเปียนชิป การ์มิช 2003 เฮฟวีเวต

**อาเลกซันโดรส นีโกลาอีดิส** (; ) เกิดวันที่ 17 ตุลาคม ค.ศ. 1979 ในเทสซาโลนีกี ประเทศกรีซ เป็นนักกีฬาเทควันโดโอลิมปิก เขาได้รับรางวัลเหรียญเงินในโอลิมปิกฤดูร้อน 2004 ที่จัดขึ้นในเอเธนส์ ภายหลังจากที่แพ้ต่อมุน แท-ซ็อง จากเกาหลีใต้ซึ่งเป็นผู้ที่ได้รับรางวัลเหรียญทอง

เมื่อวันที่ 24 มีนาคม ค.ศ. 2008 อาเลกซันโดรส นีโกลาอีดิส ได้รับเกียรติให้เป็นผู้ถือคบเพลิงคนแรกของการวิ่งคบเพลิงในโอลิมปิกฤดูร้อน 2008

ต่อมาในวันที่ 11 เมษายนของปีเดียวกันนี้ เขาชนะรายการยูโรเปียนแชมเปียนชิปในกรุงโรมหลังจากแสดงฝีมือการต่อสู้สี่ครั้ง

ภายหลังจากนั้น อาชีพของเขาได้เริ่มขึ้นในกีฬาโอลิมปิกฤดูร้อน 2008 ที่ปักกิ่ง นีโกลาอีดิสได้รับรางวัลเหรียญเงินโอลิมปิกในรุ่น 80 กิโลกรัม ภายหลังจากที่แพ้ต่อชา ทง-มิน จากเกาหลีใต้ในรอบชิงชนะเลิศ

## อ้างอิง

หมวดหมู่:นักเทควันโดชาวกรีก
หมวดหมู่:นักกีฬาโอลิมปิกทีมชาติกรีซ
หมวดหมู่:นักกีฬาเหรียญเงินโอลิมปิก
หมวดหมู่:ผู้เข้าแข่งขันโอลิมปิกฤดูร้อน 2000
หมวดหมู่:นักเทควันโดในโอลิมปิกฤดูร้อน 2004
หมวดหมู่:นักเทควันโดในโอลิมปิกฤดูร้อน 2008
หมวดหมู่:นักเทควันโดในโอลิมปิกฤดูร้อน 2012
หมวดหมู่:บุคคลจากเทสซาโลนีกี
23 มินนิทส์อินเฮล

**23 มินนิทส์อินเฮล** () เป็นหนังสือซึ่งมีแก่นของศาสนาคริสต์และเป็นหนังสือขายดีของนิวยอร์กไทมส์ เขียนโดย บิล ไวส์ และได้รับการตีพิมพ์โดย  ในปี พ.ศ. 2549 เนื้อหาในหนังสืออ้างว่าเขียนจากเรื่องจริงและเล่าถึงประสบการณ์ที่ผู้เขียนอ้างว่าได้ใช้เวลา 23 นาทีในนรก หนังสือและเนื้อหาที่บรรจุทำให้ไวส์ได้รับเชิญให้ออกไปพูดในหลายโอกาส ซึ่งโดยส่วนใหญ่แล้วเป็นโบสถ์หรือองค์การศาสนาคริสต์อื่น ๆ

## รายละเอียด
ไวส์กล่าวว่าเขาเป็นคริสเตียนตั้งแต่ พ.ศ. 2513 แต่ไม่เคยศึกษาเรื่องนรกมาก่อนประสบการณ์ดังกล่าว ซึ่งเกิดขึ้นในคืนวันที่ 22 พฤศจิกายน พ.ศ. 2541 ตามที่ระบุไว้ในหนังสือ ไวส์ ซึ่งในเวลาต่อมากลายมาเป็นนายหน้าอสังหาริมทรัพย์ พบว่าตนเองอยู่ในห้องขังที่มีความสูงอย่างน้อย 15 ฟุต (4.6 เมตร) และมีพื้นที่ 10 ฟุต (3.0 เมตร) × 15 ฟุต (4.6 เมตร) ที่ซึ่งมีสัตว์ร้ายกลิ่นเน่าเปื่อยสองตัว อันเป็นบุคลาธิษฐานของความชั่วร้ายและความกลัว พูดในภาษาซึ่งดูหมิ่นศาสนา ไวส์กล่าวว่าสิ่งมีชีวิตดังกล่าวมีกำลังมากกว่ามนุษย์อย่างน้อยหนึ่งพันเท่า และตามการระบุของไวส์ สัตว์ร้ายดังกล่าวได้โยนเขาเข้ากับกำแพงหิน ทำให้กระดูกของเขาหัก จากนั้นจึงฉีกเนื้อของเขาออก

ไวส์กล่าวว่า อย่างไรก็ตาม เขาสามารถคลานออกจากห้องขังนั้นได้ ที่ซึ่งเขาได้ยินเสียงคนนับพันล้านคนที่อยู่ในนรก และกล่าวต่อไปว่า จากนั้นเขาได้พบกับพระเยซู ผู้ตรัสแก่เขาให้บอกมนุษย์คนอื่นว่านรกมีอยู่จริง ไวส์กล่าวว่าประสบการณ์นี้สิ้นสุดลงเมื่อพบว่าตนเองกำลังตื่นขณะอยู่บนพื้นห้องนั่งเล่นของเขา โดยที่กรีดร้องด้วยความกลัว

## การตอบรับ
23 มินนิทส์อินเฮล อยู่ในรายชื่อหนังสือขายดีของนิวยอร์กไทมส์อย่างน้อยสามสัปดาห์ในประเภทหนังสือสารคดีปกอ่อน

คำกล่าวอ้างในหนังสือของไวส์ได้รับปฏิกิริยาเชิงถากถางจากนักเขียนบางคน ทั้งจากสื่อคริสเตียนและสื่อไม่อิงศาสนา ร็อบ มอล จากคริสติแอนิตีทูเดย์ ได้เขียนถึงคำกล่าวของไวส์ที่ว่านรก "ร้อน - เกินว่าจะเป็นไปได้ที่สิ่งมีชีวิตจะอาศัยอยู่มาก" โดยให้ความเห็นว่า "น่ายินดียิ่งที่มันเป็นนรก ทุกคนยกเว้นไวส์ได้ตายหมดแล้ว" จอห์น ซูเธอร์แลนด์ เขียนถึงหนังสือของไวส์ในเดอะนิวสเตทส์แมน กล่าวว่า ไวส์ "ค่อนข้างง่องแง่ง" และบรรยายเสียงของคนที่กรีดร้องนับพันล้านคนนั้นว่า "น่ารำคาญ"

นักเขียนคนอื่นได้แสดงทัศนะที่ร้ายกาจกว่า สตีเวน เวลส์ ได้เขียนในฟิลาเดลเฟียวีคลีว่า "ไวส์นั้นอาจจะผิดหรือถูกก็ได้ และถ้าเขาถูกจริง เช่นนั้นพระเจ้าก็ทรงเป็นทรราชบ้าคลั่ง" นักเขียนจากนอร์เทิร์นไอโอวัน หนังสือพิมพ์นักเรียนของมหาวิทยาลัยนอร์เทิร์นไอโอวา อธิบายว่าหนังสือเป็น "23 นาทีแห่งความไร้สาระ" และพรรณนาความสำเร็จของหนังสือว่าเป็นสัญลักษณ์ความผิดของศาสนาคริสต์และศาสนาโดยรวม

ในอีกแง่หนึ่ง ลอเรนซ์ หยาง คอลัมนิสต์จากหนังสือพิมพ์ฟิลิปปินส์-อเมริกัน เอเซียนเจอร์นัล ได้อุทิศสองคอลัมน์เขียนถึงหนังสือของไวส์ โดยระบุว่าเป็นการบรรยายถึงนรกอย่างแม่นยำ นักเขียนอิสระ บิลลี บรูซ ได้เขียนในไอร์ออนทอนทริบบิวน์ ว่า "ผมเชื่อมั่นในนิมิตของบิล ไวส์ทั้งหมด และหวังว่าคนอื่น ๆ จำนวนมากจะอ่านหนังสือเล่มนี้ คู่กับพระคัมภีร์ไบเบิล ... อ่านหนังสือของบิล ไวส์ 23 มินนิทส์อินเฮล แล้วคุณจะพบว่าคุณไม่ต้องการใช้เวลาสักวินาทีเดียวในสถานที่แห่งนั้น"

## อ้างอิง

## แหล่งข้อมูลอื่น
*Soul Choice Ministries – เว็บไซต์อย่างเป็นทางการของ Bill Wiese
*ข้อความตัดตอนจากหนังสือ ที่ *Beliefnet.com* (พิมพ์ซ้ำโดยได้รับอนุญาตจากผู้จัดพิมพ์)
*บทวิจารณ์หนังสือที่สำคัญ
*บทวิจารณ์หนังสือเกี่ยวกับพระกิตติคุณที่สำคัญ

หมวดหมู่:ผลงานในปี พ.ศ. 2549
หมวดหมู่:วรรณกรรมศาสนาคริสต์
หมวดหมู่:นรกในวัฒนธรรมประชานิยม
รายชื่อภาพยนตร์โดยสหมงคลฟิล์ม อินเตอร์เนชั่นแนล

นี่คือ **รายชื่อภาพยนตร์ของ[[สหมงคลฟิล์ม อินเตอร์เนชั่นแนล]]** หรือ **ภาพยนตร์โดยสหมงคลฟิล์ม**

## 2516-2519
### 2516

### 2517

### 2518

### 2519

## 2520-2528
### 2520

### 2521

### 2522

### 2523

### 2524

### 2525

### 2526

### 2527

### 2528

## 2530-2539
### 2530

### 2537

### 2538

### 2539

## 2540-2549
### 2540

### 2541

### 2544

### 2545

### 2546

### 2547

### 2548

### 2549

## 2550-2559
### 2550

### 2551

### 2552

### 2553

### 2554

### 2555

### 2556

### 2557

### 2558

### 2559

## 2560-ปัจจุบัน
### 2560

### 2561

### 2562

### 2563

### 2564

### 2565

### 2566

### 2567

### 2568

### 2569

## ดูเพิ่ม
* สหมงคลฟิล์ม อินเตอร์เนชั่นแนล
* รายชื่อภาพยนตร์ของมงคลภาพยนตร์
* รายชื่อภาพยนตร์ของมงคลเมเจอร์
* รายชื่อภาพยนตร์ของที มูฟวี่ส์

## แหล่งข้อมูลอื่น
* เว็บไซต์ทางการ
* ภาพยนตร์ของสหมงคลฟิล์ม 
* Sahamongkol Film International ทางเว็บไซต์ IMDb 

สหมงคลฟิล์ม
สหมงคลฟิล์ม
ทิล อ็อยเลินชปีเกิล

[thumb|180px|left|ภาพแกะไม้รูปตัวตลกทิล อ็อยเลินชปีเกิล ในมือถือ[นกฮูกและกระจก จากเมืองสทราซบูร์ ค.ศ. 1515]]
thumb|180px|ทิล อ็อยเลินชปีเกิล
thumb|right|180px|ตัวตลกแต่งชุดทิล อ็อยเลินชปีเกิลในปัจจุบัน
thumb|left|180px|ทิล อ็อยเลินชปีเกิล

**ทิล อ็อยเลินชปีเกิล** () เป็นตัวละครในตำนานพื้นบ้านเยอรมันยุคกลาง ว่ากันว่าเป็นชายชาวชนบทจากเมืองเบราน์ชไวค์ที่ออกตระเวนท่องไปในจักรวรรดิโรมันอันศักดิ์สิทธิ์ กลุ่มประเทศแผ่นดินต่ำ โบฮีเมีย และอิตาลี ชอบทำอะไรตลกขบขัน เป็นที่พอใจของบุคคลทั่วไปที่ได้รู้จัก มีชีวิตอยู่ราว ค.ศ. 1300 ถึง 1350  เรื่องราวของเขาได้รับการบอกเล่าสืบต่อกันมา และได้รับการบันทึกเป็นครั้งแรกในหนังสือชื่อ  เมื่อ ค.ศ. 1510 และ ค.ศ. 1515 เป็นภาษาเยอรมัน และได้รับการแปลเป็นภาษาอื่น ๆ หลายภาษา

## อ้างอิง

## แหล่งข้อมูลอื่น

* German translation of the 1510 book
* Till Eulenspiegel Museum 
* Two example Eulenspiegel Stories translated to English among others
* Till Eulenspiegel the merry prankster by John M. Gaustad and Walt Vogdes http://www.steincollectors.org/library/articles/Eulenspiegel/Eulenspiegel.html 
* การศึกษาเปรียบเทียบทิล ออยเลนชะปีเกล กับศรีธนญชัยในฐานะนิทานมุขตลก ศิริพร ศรีวรกานต์, 2542

หมวดหมู่:ตัวละครชาวเยอรมัน
หมวดหมู่:คติชนเยอรมัน
หมวดหมู่:ตัวละครที่เป็นนักเล่นกลลวง
วาซิลี ซามาร์สกี-บีโฮเวตส์

**วาซิลี ซามาร์สกี-บีโฮเวตส์** (; 7 พฤศจิกายน ค.ศ. 1803 — 31 พฤษภาคม ค.ศ. 1870) เป็นวิศวกรเหมืองชาวรัสเซียและเป็นหัวหน้าเหล่าทหารช่างเหมืองรัสเซีย ระหว่าง ค.ศ. 1845 และ ค.ศ. 1861 ชื่อของแร่ซามาร์สไกต์ และธาตุเคมีซาแมเรียมตั้งตามชื่อของเขา เขาเป็นบุคคลแรกที่ชื่อถูกนำไปตั้งเป็นชื่อของธาตุเคมี

## ชีวประวัติ
ซามาร์สกี-บีโฮเวตส์เกิดในตระกูลชั้นสูงในมณฑลทอมสก์ ซึ่งตั้งอยู่ในประเทศรัสเซียส่วนที่อยู่ในทวีปเอเชียพ้นเทือกเขายูรัลไป เขาได้รับการศึกษาด้านช่างทหารที่เหล่านายร้อยการเหมืองท้องถิ่น และหลังจากสำเร็จการศึกษาใน ค.ศ. 1823 ก็ได้เข้ารับราชการในตำแหน่งทหาร ณ โรงงานโคลีวัน-เรซุร์เร็กติออน และเหมืองแร่ที่เกี่ยวข้องในเทือกเขายูรัล ค.ศ. 1828 เขาได้ถูกย้ายไปยังเซนต์ปีเตอร์สเบิร์ก ที่ซึ่งเขาเข้ารับตำแหน่งเป็นผู้ช่วยคณะรัฐมนตรีรัสเซีย หัวหน้าเสมียนในกรมเหมืองแร่ นายทหารผู้ช่วยอาวุโส และนายทหารฝ่ายเสนาธิการของเหล่าวิศวกรเหมืองแร่ ค.ศ. 1834 เขาได้รับการเลื่อนยศเป็นร้อยเอก และใน ค.ศ. 1845 เป็นพันเอก ปีต่อมา เขาได้รับแต่งตั้งให้ดำรงตำแหน่งหัวหน้าเสนาธิการเหล่าวิศวกรเหมืองแร่และดำรงตำแหน่งจนกระทั่ง ค.ศ. 1861 ในขณะที่ดำรงตำแหน่งหัวหน้าเสนาธิการ เขาเริ่มสอนที่สถาบันเหมืองแร่เซนต์ปีเตอร์สเบิร์กและกลายมาเป็นสมาชิกสภาวิทยาศาสตร์ของสถาบัน เขาได้รับการเลื่อนยศเป็นพลโทใน ค.ศ. 1860 และในปีต่อมาได้กลายมาเป็นประธานคณะกรรมการเหล่าวิศวกรเหมืองแร่ เช่นเดียวกับประธานคณะกรรมการชำระกฎบัตรเหมืองแร่ เขาได้ขอลาหยุดพักร้อนสามเดือนใน ค.ศ. 1862 เพื่อเข้าร่วมนิทรรศการวิทยาศาสตร์ระหว่างประเทศในลอนดอนและเสียชีวิตใน ค.ศ. 1870 ซามาร์สกี-บีโฮเวตส์เป็นนายทหารที่ได้รับรางวัลเป็นจำนวนมากโดยไม่มีประวัติด่างพร้อย 

## ความเกี่ยวข้องกับซามาร์สไกต์
ตัวซามาร์สกี-บีโฮเวตส์เองมิได้เกี่ยวข้องกับการศึกษาซามาร์สไกต์และซาแมเรียมแต่อย่างใด แต่ในฐานะนายทหารเหมืองแร่ เขาจึงได้รับอนุญาตให้เข้าถึงตัวอย่างแร่จากเทือกเขายูรัลและนำไปให้กับผู้เชี่ยวชาญแร่ชาวเยอรมัน กุสตาฟ โรเซอ โรเซอใน ค.ศ. 1839 ได้อธิบายถึงแร่ใหม่ในตัวอย่างแร่และตั้งชื่อว่าอูราโนทันทาลุม  โดยเชื่อว่าองค์ประกอบของมันส่วนใหญ่ประกอบด้วยธาตุแทนทาลัม ค.ศ. 1846-47 พี่ชายและเพื่อนร่วมงานด้านแร่วิทยา ไฮน์ริช โรเซอ ค้นพบว่าส่วนประกอบหลักของแร่คือ ไนโอเบียม และเสนอให้ใช้ชื่ออื่นเพื่อหลีกเลี่ยงความสับสน ชื่อที่ถูกเลือกใหม่คือ ซามาร์สไกต์ ซึ่งเป็นเพียงการขอบคุณบทบาทของซามาร์สกี-บีโฮเวตส์ในการเข้าถึงตัวอย่างแร่ ในภายหลัง ธาตุแลนทาไนด์จำนวนมากถูกแยกออกมาจากแร่ชนิดนี้ ซึ่งหนึ่งในนั้น คือ ซาแมเรียม ก็ได้รับการตั้งชื่อตามแร่ดังกล่าว จึงถือเป็นการให้เกียรติซามาร์สกี-บีโฮเวตส์อีกครั้งหนึ่งด้วย

## อ้างอิง

หมวดหมู่:วิศวกรชาวรัสเซีย
หมวดหมู่:ทหารชาวรัสเซีย
หมวดหมู่:บุคคลจากแคว้นตอมสค์
ตะโขงอินเดีย

**ตะโขงอินเดีย** หรือ **กาเรียล** (; ; ) เป็นสมาชิกเพียงไม่กี่ชนิดที่เหลืออยู่ของวงศ์ตะโขง (Gavialidae) ซึ่งเป็นกลุ่มของจระเข้ที่มีปากแหลมเรียวยาว ตะโขงอินเดียได้รับการจัดเป็นสิ่งมีชีวิตที่ถูกคุกคามอยู่ในขั้นวิกฤตโดย IUCN

ตะโขงอินเดียนับเป็นจระเข้หนึ่งในสามชนิดที่พบในประเทศอินเดีย ส่วนชนิดอื่นก็มีจระเข้อินเดีย (*Crocodylus palustris*) และจระเข้น้ำเค็ม (*C. porosus*) เป็นหนึ่งจระเข้ที่ยาวที่สุดของจระเข้ในปัจจุบัน

มีความยาวเต็มที่ได้ 6.5 เมตร นับเป็นจระเข้ชนิดที่ชอบอาศัยอยู่ในน้ำมากที่สุดในบรรดาสัตว์ในอันดับจระเข้ที่สุด เมื่อขึ้นมาบนบกจะอยู่ในพื้นที่ใกล้แหล่งน้ำ มีพฤติกรรมอาศัยอยู่รวมกันเป็นฝูงในแหล่งน้ำที่มีกระแสน้ำไหลเชี่ยวและลึก หรือบริเวณลำห้วยที่ติดกับแม่น้ำ ชอบนอนพึ่งแดดโดยเฉพาะในช่วงฤดูหนาว ตัวผู้เมื่อถึงวัยเจริญพันธุ์จะมีตุ่มขึ้นมาที่ส่วนปลายทางของด้านบนปาก ซึ่งเรียกในภาษาฮินดีว่า "การ่า"  ตุ่มนี้จะมีขนาดใหญ่ขึ้นตามอายุที่มากขึ้น ซึ่งปัจจุบันยังไม่ทราบแน่ชัดถึงประโยชนของตุ่มอันนี้ แต่สันนิษฐานว่าอาจเป็นสิ่งให้กำเนิดเสียงเพื่อการสื่อสารเพื่อหาคู่ ซึ่งได้ยินไปไกลถึง 1 กิโลเมตร เพราะอยู่ติดกับช่องเปิดจมูกและล้ำเกินมาช่องเปิดจมูก เนื่องจากตัวผู้ที่มีตุ่มก้อนใหญ่ที่สุดมักจะเป็นผู้นำฝูง หากินปลาในน้ำ วางไข่โดยขุดโพรงตามริมฝั่งแม่น้ำ

ไข่ของตะโขงอินเดีย นับเป็นไข่ที่มีขนาดใหญ่ที่สุดในบรรดาจระเข้ทั้งหมด ไข่จะถูกฝังอยู่ใต้ทรายภายใต้อุณหภูมิ 35 องศาเซลเซียส โดยตะโขงอินเดียตัวเมียจะเป็นฝ่ายเฝ้าดูแลไข่นานถึง 2 เดือน ตะโขงอินเดียสามารถวางไข่ได้มากถึงเกือบ 100 ฟอง 

นอกจากจะพบได้ที่อินเดียแล้ว ยังสามารถพบได้อีกหลายประเทศในเอเชียใต้ อาทิ เนปาล, ภูฐาน, บังกลาเทศ, ปากีสถาน และพบได้อีกที่พม่า  

## อ้างอิง

## บรรณานุกรม
*  Listed as Critically Endangered   A2bc; C1 
* Janke A, Gullberg A, Hughes S, Aggarwal RK, Arnason U. (2005). "Mitogenomic analyses place the gharial (Gavialis gangeticus) on the crocodile tree and provide pre-K/T divergence times for most crocodilians." J Mol Evol. 61(5):620-6.

## แหล่งข้อมูลอื่น

* WWF info about gharials 
* Arkive images and video 
* Informal article with photos
* Photo of a large specimen in the wild 
* Teeth and feeding
* Photos from Fort Worth Zoo
* Folk tale about gharial 
* Gavialis gangeticus - description with photographs  in Czech language
* 500 gharial babies BBC footage 

หมวดหมู่:วงศ์ตะโขง
หมวดหมู่:สัตว์ที่พบในประเทศอินเดีย
หมวดหมู่:สัตว์ที่พบในประเทศปากีสถาน
หมวดหมู่:สัตว์ที่พบในประเทศบังกลาเทศ
เอจออฟมีโธโลจี: เดอะไททันส์

**เอจออฟมีโธโลจี: เดอะไททันส์** () เป็นเกมวางแผนเรียลไทม์ภาคต่อของเอจออฟมีโธโลจี พัฒนาโดยเอนเซมเบิลสตูดิโอส์

ในภาคนี้มีการเพิ่มอารยธรรมใหม่เข้าไปในตัวเกม คือ ชาวแอตแลนติส และเทพเจ้าหลักอีกสามองค์ พร้อมกับยูนิตใหม่ สิ่งปลูกสร้างและอำนาจเทพเจ้าใหม่ด้วย นอกจากนี้ยังมีการเพิ่มคุณลักษณะใหม่เข้าไปอีกหลายประการ ตัวอย่างเช่น การจัดคิวอัตโนมัติ (ซึ่งเป็นการฝึกยูนิตเพิ่มขึ้นเรื่อย ๆ โดยไม่จำเป็นจนกว่าทรัพยากรจะหมด) และการอัญเชิญไททัน สิ่งมีชีวิตขนาดมโหฬารที่อาจเปลี่ยนทิศทางของเกมได้ นักวิจารณ์ได้ให้คะแนนเอจออฟมีโธโลจี: เดอะไททันส์ คิดเป็นเฉลี่ย 84% ตามเกมแรงกิงส์

## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2546
มีโธโลจี: เดอะไททันส์
หมวดหมู่:เกมสำหรับวินโดวส์
หมวดหมู่:วิดีโอเกมวางแผนเวลาจริง
หมวดหมู่:วิดีโอเกมที่มีฉากในประเทศกรีซ
พิกก์เทอร์แมน

thumb|พิกก์เทอร์แมน
**พิกก์เทอร์แมน** () เป็นหอคอยของปราสาททูมเปีย บนเนินทูมเปียในทาลลินน์ เมืองหลวงของประเทศเอสโตเนีย ส่วนแรกของหอคอยสร้างขึ้นระหว่าง ค.ศ. 1360-70 ก่อนที่จะถูกสร้างขึ้นใหม่ (เพิ่มความสูงเป็น 45.6 เมตร) ในตอนปลายคริสต์ศตวรรษที่ 16 หอคอยมีบันได 215 ขั้นซึ่งนำไปสู่ส่วนยอดของหอคอย

หอคอยพิกก์เทอร์แมนตั้งอยู่ติดกับอาคารรัฐสภาเอสโตเนียและธงที่อยู่บนยอดหอคอยที่ความสูง 95 เมตรเหนือระดับน้ำทะเล เป็นหนึ่งในสัญลักษณ์ของรัฐบาลที่ยังใช้กันอยู่

ธงชาติเอสโตเนีย ซึ่งมีขนาด 191×300 เซนติเมตร จะถูกเชิญขึ้นสู่ยอดเสา ประกอบการบรรเลงเพลงชาติ ในเวลาที่ดวงอาทิตย์ขึ้น (แต่ไม่ก่อน 7.00 น.) และลดลงจากเสาเมื่อดวงอาทิตย์ลับขอบฟ้า (แต่ไม่หลัง 22.00 น.) ซึ่งในขณะที่เชิญธงลงนั้นจะมีการบรรเลงเพลง "Mu isamaa on minu arm"

## อ้างอิง

หมวดหมู่:สิ่งก่อสร้างในทาลลินน์